**Ministru kabineta rīkojuma projekta “Grozījums Ministru kabineta 2017.gada 13.septembra rīkojumā Nr.495 “Par Daugavpils medicīnas koledžas reorganizāciju”” sākotnējās ietekmes novērtējuma ziņojums (anotācija)**

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Ministru kabineta rīkojuma projekta “Grozījums Ministru kabineta 2017.gada 13.septembra rīkojumā Nr.495 “Par Daugavpils medicīnas koledžas reorganizāciju”” (turpmāk – rīkojuma projekts) ir izstrādāts pēc Izglītības un zinātnes ministrijas iniciatīvas. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ministru kabineta 2017.gada 13.septembra rīkojuma Nr.495 “Par Daugavpils medicīnas koledžas reorganizāciju” 2.punkts nosaka, ka ar 2018. gada 1. martu visu Daugavpils medicīnas koledžas (turpmāk – koledža) īstenoto izglītības programmu īstenošanu, koledžas funkcijas, tiesības, saistības, prasības, finanšu līdzekļus, bilancē esošo kustamo mantu, lietvedību un arhīvu pārņem Daugavpils Universitātes Daugavpils medicīnas koledža (turpmāk – aģentūra).  Koledža kā tiešās valsts pārvaldes iestādes padotības iestāde 2017.gada 30.jūnijā ir iesniegusi Centrālajā finanšu un līgumu aģentūrā projekta “Energoefektivitātes paaugstināšanas pasākumi Daugavpils medicīnas koledžas ēkā Varšavas ielā 26a” (Nr. 4.2.1.2/17/I/018) iesniegumu (turpmāk – projekts) par kopējo attiecināmo finansējumu 134 000 *euro* apmērā, tai skaitā Eiropas Reģionālās attīstības fonda finansējumu 113 900 *euro* apmērā, darbības programmas “Izaugsme un nodarbinātība” 4.2.1.specifiskā atbalsta mērķa “Veicināt energoefektivitātes paaugstināšanu valsts un dzīvojamās ēkās” 4.2.1.2.pasākuma “Veicināt energoefektivitātes paaugstināšanu valsts ēkās” pirmās projektu iesniegumu atlases kārtas ietvaros. Minētais projekta iesniegums 2017.gada 29.septembrī ir apstiprināts ar nosacījumu un šobrīd norit nosacījumu izpilde. Līgums par projekta īstenošanu varētu tikt noslēgts 2018.gada sākumā pirms koledžas reorganizācijas un tiek plānots, ka energoefektivitātes pasākumi tiks pabeigti līdz 2018.gada 20.februārim.  Pēc koledžas pievienošanas Daugavpils Universitātei koledža kļūs par atvasinātas publiskas personas padotības iestādi – aģentūru, kas nevarēs turpināt projekta īstenošanu, tai skaitā pēcuzraudzības posma saistību izpildi, jo tās statuss neatbilst Ministru kabineta 2016.gada 9.augusta noteikumu Nr.534 “Darbības programmas “Izaugsme un nodarbinātība” 4.2.1.specifiskā atbalsta mērķa “Veicināt energoefektivitātes paaugstināšanu valsts un dzīvojamās ēkās” 4.2.1.2.pasākuma “Veicināt energoefektivitātes paaugstināšanu valsts ēkās” pirmās projektu iesniegumu atlases kārtas īstenošanas noteikumi” (turpmāk – MK noteikumi Nr.534) 13.punktā noteiktajam projekta iesniedzēja statusam un 43.punktā noteiktajam finansējuma saņēmēja statusam, kas paredz, ka projekta iesniedzējs ir:  1. tiešās valsts pārvaldes iestāde;  2. tiešās valsts pārvaldes iestādes padotības iestāde;  3. valsts augstskola, valsts zinātniskais institūts – atvasināta publiska persona un zinātniskais institūts – atvasināta publiska persona, kas ir valsts dibinātas universitātes pārraudzībā;  4. valsts kapitālsabiedrība, kura saskaņā ar normatīvajos aktos noteikto deleģējumu pārvalda un apsaimnieko valsts nekustamos īpašumus – valsts akciju sabiedrība “Valsts nekustamie īpašumi”, valsts akciju sabiedrība “Tiesu namu aģentūra”, valsts sabiedrība ar ierobežotu atbildību “Šampētera nams”, valsts sabiedrība ar ierobežotu atbildību “Zemkopības ministrijas nekustamie īpašumi”,  un atbilstoši MK noteikumu Nr.534 43.punktam ir finansējuma saņēmēji pēc projekta apstiprināšanas.  Lai nodrošinātu projekta īstenošanu, tai skaitā pēcuzraudzības posma saistību izpildi, pēc koledžas reorganizācijas, ir nepieciešams, lai saistības, kas izriet no koledžas reorganizācijas brīdī spēkā esošās koledžas vienošanās par projekta īstenošanu ar Centrālo finanšu un līgumu aģentūru, pārņēmējs ir Daugavpils Universitāte, kas saskaņā ar MK noteikumu Nr.534 43.punktu var būt projekta finansējuma saņēmējs.  Ņemot vērā minēto, ir izstrādāts rīkojuma projekts, lai nodrošinātu, ka projekta īstenošanas saistības pārņem Daugavpils Universitāte, nevis aģentūra. |
| 3. | Projekta izstrādē iesaistītās institūcijas | Izglītības un zinātnes ministrija. |
| 4. | Cita informācija | Nav. |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Daugavpils Universitāte un aģentūra. |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| Projekts šo jomu neskar. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Daugavpils Universitāte un koledža. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav |

Izglītības un zinātnes ministrs Kārlis Šadurskis

Valsts sekretāre Līga Lejiņa

L.Upīte, 67047816

Linda.Upite@izm.gov.lv